**| פעולת יחסי הורים- ילדים**

**רציונל**הפעולה תגרום לחניכות לדבר על נושא לא פשוט בחיי נוער להט"בי או בחיי כל נער בכלל- יחסים בין הורים לילדהם.

הפעולה תדון על התהליכים המקבילים שעוברים ההורים במקביל ליציאת ילידהם מהארון ותנסה לייצר זווית הסתכלות והזדהות חומלת ותקשורתית יותר של הילד.ה מול ההורה.

יש לשים לב כי הפעולה יכולה להוות טריגר או נושא לא פשוט כלפי החניכות ולנהוג ברגישות המותאמת.

**מטרות**

1. העלאת סוגיות אישיות בחיי החניכים ביחסי הורים - ילדים
2. החניכה תכיר כי גם להורה יש תהליך היציאה מהארון משל עצמו .
3. החניך יתבונן ביחסים עם הוריו וינסה להיכנס לנקודת מבטם.

מתווה וחלוקת זמנים

| **מהלך** | **זמנים** |
| --- | --- |
| סרטון "לאבא שלי יש סולם" ודיון |  **10 ד'** |
| גילום דמות | **10 ד'** |
| שעון פגישות ועיבודו | **40 ד'** |
| סיכום ודיון | **10 ד'** |

עזרים וציוד:עטים כמספר החניכות, שעוני פגישות מודפסים כמספר החניכות (נספח), מקרן, מחשב ורמקול, מדבקות שם.

**מהלך**

 **חלק א' | פתיחה**

1. **פתיחה:**

צפייה בסרטון "לאבא שלי יש סולם"<http://www.youtube.com/watch?v=MWXNrO-2v9k>

דיון: "מדוע הילד לא דיבר מעולם עם אבא שלו על החתונה? גם אם היה כמעט בטוח שאבא שלו יסרב מדוע

הבן לא הזמין את אבא שלו?"

נגיד: היום נדבר על מערכות היחסים שלנו עם ההורים ונלמד כיצד לחזק אותן באמצעות כניסה לנקודת

מבטם, השתחררות מ"דעות קדומות" עליהם ועל איך יגיבו בכל סיטואציה ולתת להם צ'אנס גם ללמוד,

להתפתח ולהשתנות – אחרי הכול נאמר כשאנחנו יוצאים מהארון אז ההורים שלנו נכנסים לתוכו וכמו שלכל

אחד ואחת מאיתנו יש תהליך עם אופי משלו כך גם להורים שלנו...

 **חלק ב' | לב הפעולה**

1. **גילום דמות** כל מדריך מניח מדבקה על עצמו עם שם של הורה שלו ואחד אחרי השנייה הם מגלמים את הוריהם ומספרים על הילד שלהם- 5 דק' כל אחד
* המדריך יחשוף את נקודת השיא של הפעולה – "בהמשך גם אתם תנסו להיכנס לנעליים של ההורים שלכם..." .
1. **שעון פגישות**מחלקים לכל חניכה דף שעון פגישות (ספח א) עם מקום ל 4-6 פגישות.
	* על כל חניכה לקבוע פגישות בשעות שונות עם שלושה חניכים שונים .
	המדריכה אומרת בכל פעם שעה מסוימת ונושא שיחה שקשור ביחסים עם ההורים שלהם. החניכים שקבעו להיפגש בשעה הזו נפגשים בפינה בחדר ומדברים על הנושא במשך 5 דקות. אחרי 5 הדקות, המדריך מכריז על שעת פגישה חדשה ונושא שיחה חדש.
	 הנושאים:
	 א. דברים שההורים שלי לא יודעים עליי? מה הייתי רוצה לשתף?
	ב. דברים שאני לא יודע על ההורים שלי?/אני עדיין צריך את ההורים שלי כש...
	ג. מה ההורים שלי חושבים עליי? איך הם רואים אותי?
	ד. הפעם האחרונה שבאמת דיברתי את ההורים שלי הייתה.... מתי? באיזה נושא? איך הגיבו?
* שעון פגישות נוסף בתפקיד ההורה: כל חניך בוחר אחד מהוריו שהוא רוצה לגלם ורושם את שמו על מדבקה ומניח על עצמו. נושאים חדשים:
• מה אני חושב על הילד שלי? מה אני אוהב בו?
• הכי מעצבן אותי כשהילד שלי...
• מה אני רוצה לשאול את הילדה שלי ולא מעז?
* **לאחר מכן עושים עיבוד קבוצתי סביב מחשבות שעלו מהמשחקים האחרונים.**

 **חלק ג' | סיכום ורפלקציה**

1. **סיכום**

מכשול מרכזי במערכות יחסים נבנה מתוך זה שאנחנו בוחרים לא לשתף ושאנחנו מניחים מראש כיצד אנשים יגיבו לדברים מסוימים ומוותרים מראש.
חשוב להשתחרר מן הדעות הקדומות שיש לנו על ההורים שלנו ולתת להם צ'אנס להוכיח לנו שהם יכולים להיות גם אחרים מאיך שדמיינו אותם.
לשתף משמע לא רק לספר מה אני מרגיש וחווה אלא גם מה אני צריך, רוצה ואף דורש מימך בתור ההורה שלי.
כאשר הבסיס של התמודדות עם כל קושי תהיה תמיד להבין את נקודת המבט של ההורה )איזה רגש מניע אותו, ממה הוא מודאג, מה ירגיע אותו.

 • ניתן לשלוח את החניכות עם "שיעורי-בית" לעשות "דייט" עם אחד ההורים ולשתף אותם במשהו אחד שהם אמרו בפעולה שהם היו רוצים לשתף או לשאול אותם על דבר אחד שהם לא יודעים על ההורים שלהם. שיחזרו לדווח איך היה בפעולה הבאה.

 